<classify> TUNU NASSOR-DAR ES SALAAM CHAMA Cha ACT Wazalendo, kimeanza harakati za ndanikumuandaa Mshauri Mkuu wa chama hicho, Maalim Seif Shariff Hamad kuwa mgombeaurais wa Zanzibar katika Uchaguzi Mkuu wa mwaka 2020. Wakati ACT ikieleza hayo CCM kimesema kuwa suala lautabiri kwa Maalim Seif, haukuanza leo kwani ulianza tangu wakati wa Rais waPili wa Zanzibar, Abood Jumbe Maalim lakini katu chama hicho tawala hawashitukinao. Akizungumza katika mkutano wa Halmashauri Kuu ya Chamahicho, Naibu Kiongozi wa ACT Wazalendo, Juma Haji Duni alisema Maalim Seifameanza siasa 1992 akiwa kijana lakini mpaka sasa ana uwezo wa kugombea urais. Tulianza siasa tukiwa vijana mpaka tunazeeka lakiniMaalimu Seif bado handsome ana uwezo mkubwa wa kugombea tena na tukashinda,alisema Duni. Pamoja na hilo alisema kuwa inatia moyo kwani wameamuakufanya kazi kwa ajili ya wananchi na si kwa ajili ya masilahi binafsi na wakopamoja kuhakikisha Watanzania wanapata haki na demokrasia nchini. Naye Kiongozi wa chama hicho, Zitto Kabwe alisemawanashukuru wajumbe wa halmashauri kuu kwani kwa sasa chama hicho kimepatauwakilishi mzuri wa pande zote mbili Muungano na kimekuwa kuliko vyama vyotenchini. Nataka kuwatumia salamu CCM Zanzibar kuwa ACT ndiyochama kitakachochukua urais 2020, alisema Zitto. Alisema wanajua bado wanavutana kutafuta mtu wa kugombeanafasi hiyo wao tayari wamejiimarisha kuchukua nafasi hiyo. Wakusanyane wote wawe kumi wanaotaka kugombea sisitutawapiga tu, alisema Zitto Kiongozi huyo wa ACT aliwapa wajumbe hao salamu kutokakwa Mwanasheria Mkuu wa Chadema, Tundu Lissu ambaye kwa sasa yupo nchiniUbelgiji kwa matibabu na kusema kuwa wako pamoja naye katika kuwatumikiawananchi. Aliwataka wajumbe hao kujipanga katika Uchaguzi wa Serikaliza Mitaa, Vijiji na Vitongoji kwa kuhakikisha kila eneo linakuwa na wagombea wanafasi za uenyekiti na ujumbe. Msiogope kwa kuwahakuna wakati mzuri wa kupata ushindi kama tunakokwenda, wakati wao wanakuja napicha za miradi mikubwa ya ndege, madaraja, ninyi nendeni na shida za wananchikama vile njaa, elimu, ukosefu wa ajira kwa vijana, alisema Zitto. Aliwataka waepuke kujiingiza katika migogoro ya ndani yachama na nje ya vyama hasa kwa wenzao wa upinzani kwa kuwa ni njia inayotumiwana wapinzani wao kujiimarisha. Leo tunafurahia kupata wanachama wengi kutoka chamakingine lakini si afya kwa vyama vyetu, hivyo lazima tuwe na udhibiti wakuhakikisha hatuingiliwi nao, alisema Zitto. KAULI YA CCM Akizungumza na MTANZANIA, Katibu wa Kamati Maalumu yaNEC, Idara ya Itikadi na Uenezi CCM Zanzibar, Catherine Peter Nao, alisemasuala la kumtabiria Maalim Seif kuwa Rais wa Zanzibar halikuwa anza leo kwanililianza tangu utawala wa Rais wa Pili Abood Jumbe Maalim. Alisema pamoja na hali hiyo bado ACT wanatakiwa kutafutautabiri mwingine dhidi ya Maalim Seif lakini si urais kwani kwa sasa ZanzibarRais ni Dk. Ali Mohamed Shein Kwa sasa Zanzibar Rais ni Dk. Shein na CCM haina mgombeakwani huwezi kuwa na mgombea hali ya kuwa Rais yupo. Na itakapofika mwaka 2020nasi tutatangaza utaratibu wetu ndani ya chama ambapo tutapata mgombea ambayeatakuwa mzuri na kwenda kwa wananchi na ninaimani tutashinda. Utabiri dhidi ya huyo mtu Maalim Seif haukuanza leo walajana, ila pamoja na yote bado wanaendelea na sasa imefika tena wabadiliwatabiri ila CCM iko imara wakati wote na hatuna shaka. Mara zote alizogombea nafikiri majibu ya utabiri waomajibu waliyapata na wataendelea kuyapata kwa sababu wananchi wanajua, alisemaNao  <topic>: KITAIFA 